Y.B. TUAN EDRY FAIZAL BIN EDDY YUSOF: Tuan Speaker. Sudah tentu kita dah tak berani ya nak menentang USUL ini selepas fatwa daripada Meru (ketawa). Saya cuma nak membawa perhatian Dewan dan Yang
Berhormat Sekalian berkenaan dengan kenyataan bahawa memang kebanyakan paip- paip di Selangor ini adalah paip-paip tua terutamanya bukan sahaja di Bukit Gasing, di Dusun Tua juga paipnya tua. Hah! Jadi sering kali berlaku paip pecah boleh kata kalau sebulan tak ada paip pecah itu agak janggal. Setiap bulan ada paip pecah tapi saya juga ingin menarik perhatian selain faktor korekan yang dilakukan oleh agensi-agensi lain dan sebagainya. Faktor lain yang turut menyebabkan paip pecah terutama di kawasan Dusun Tua di kawasan Hulu Langat adalah kerana faktor jalan. Satu-satunya jalan yang menjadi tulang belakang kawasan Hulu Langat itu sering kali dilalui oleh lori-lori berat. Hah! Kalau mengikut Sistem Smart Doket Selangor 543 buah lori keluar masuk sehari dalam 11 jam kuari beroperasi dan baru semalam saya dapat gambar daripada Ketua Kampung dah hantar pada saya bukan sahaja lori keluar masuk 543, juga ada banyak lori unta dah mula keluar. Kalau tak tahu lori unta ni apa? Lori unta ni lori yang belakang dia ada bonggol. Hah! Bukan lori bawa unta, di belakang dia ada bonggol disebabkan oleh lebihan muatan. Bawa muatan lebih dari yang sepatutnya. Sebab itu kalau kita berbincang dengan Syabas, kita bertanya setiap kali ada paip pecah, kita tanya, ni paip pecah kenapa? Biasanya dua sebab. Dia akan cakap, satu YB dia akan kata Pertama paip tu dah tua yang seperti kita maklum lah kan. Paip tu dah tua. Kedua, kemungkinannya adalah akibat kenderaan berat lori yang keluar masuk dah tentu kawasan Hulu Langat itu lori yang keluar masuk ini kebanyakannya daripada kuari dan banyak juga kejadian berlaku lebih muatan.
Jadi saya juga ingin mengambil perhatian Kerajaan, betul kita harus mempercepatkan usaha untuk membaiki paip-paip tua ini tapi dalam masa yang sama juga sementara kita menuju ke sana harus kita memantau juga faktor-faktor lain yang boleh menyebabkan paip ini pecah. Hah! Macam tadi jumlah lori yang keluar masuk, hah! lebih muatan. Kadang-kadang lebih muatan ni kalau kita tanya kepada Pejabat Tanah dia akan pas penguatkuasaan ini kepada JPJ. Dengan kata, ini lebih muatan kita tak ada kuasa. Tapi sebenarnya, tak juga sebab kalau kita saya dimaklumkan oleh Pejabat Tanah melalui Sistem Smart Doket Selangor sebenarnya waktu sebelum lori itu keluar ada dimaklumkan juga berapa muatan yang dibawa dan kalau ada lebih akan ditulis situ lebih. Cumanya dah lebih kita tak boleh buat apa-apa lah. Hah! ini JPJ kena tangkap. Sedangkan kuari itu sebagainya kita yang luluskan. Kita yang bagi dia permit, kita yang menilai permit dia setiap 4 bulan. Kenapa tidak kita bagi dia tanggungjawab untuk memastikan tak ada berlakunya lebihan muatan dan sebagainya. Bagi tanggungjawab itu pada mereka sebab kalau berlaku banyak kejadian lori-lori unta ni tadi tak kan kita nak penguat kuasa tu duduk tepi jalan tu sepanjang tahun. Sepanjang hari. Jadi kalau kita boleh pertanggungjawabkan kepada kuari-kuari yang kita bagi permit ini untuk memantau, memastikan lebih muatan kurang-kurang kita dapat mengurangkan risiko paip pecah itu tadi sebab penatlah paip pecah disebabkan lori yang keluar masuk dengan banyak hah! yang tak terkawal termasuk juga dengan lori yang
bawa lebih muatan hah! lori unta lagi-lagi lepas PKP ni saya rasa dia pulun habis-habis ni berapa bulan tutup ni. Jadi itu adalah perkara yang saya juga minta perhatian daripada Kerajaan. Itu sahaja. Saya menyokong USUL ini kerana dosa tolak ya tak tahu Meru cakap. Terima kasih.